B.2 OBCHODNÉ PODMIENKY DODANIA PREDMETU ZÁKAZKY

**Kúpna zmluva č. ...........**

uzatvorená podľa § 409 a nasl. Obchodného zákonníka a podľa § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zmluva“)

**I.**

**Zmluvné strany**

* 1. Kupujúci:

Názov: **Slovenská technická univerzita v Bratislave - Rektorát**

Sídlo: Vazovova 5, 812 43 Bratislava

Súčasť: Materiálovotechnologická fakulta Slovenskej technickej univerzity v Bratislave so sídlom v Trnave

Adresa: Ulica Jána Bottu č.2781/25, 917 24 Trnava

Štatutárny zástupca: prof. Ing. Miroslav Fikar, DrSc., rektor

IČO: 00397687

DIČ: 2020845255

IČ DPH: SK2020845255

IBAN: SK83 8180 0000 0070 0046 5598

(ďalej len „Kupujúci“)

1.2 Predávajúci:

Názov:

Sídlo:

Štatutárny zástupca:

IČO:

DIČ:

IČ DPH:

SWIFT:

IBAN:

Tel:

e-mail:

registrácia:

(ďalej len „Predávajúci“)

(spolu aj ako „Zmluvné strany“)

**II.**

**Úvodné ustanovenia**

* 1. Predávajúci je úspešným uchádzačom verejnej zákazky „**Zariadenia a služby pre výskumný projekt\_ Laboratórium EEG“**. Podkladom na uzatvorenie tejto zmluvy je výsledok verejnej zákazky vyhlásenej dňa 28.10.2021, na základe opisu predmetu zákazky, ktorý tvorí Prílohu č. l tejto zmluvy.
  2. Kupujúci pri zadávaní zákazky s predmetom podľa tejto Zmluvy použil postup podľa § 117 zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“).

**III.**

**Predmet zmluvy**

* 1. Predmetom tejto Zmluvy je dodávka špecializovaných meracích zariadení v rozsahu podľa technickej špecifikácie definovanej v Prílohe č. 1 tejto Zmluvy **Špecifikácia s cenovou kalkuláciou**, ktorá je jej neoddeliteľnou súčasťou (ďalej len „Tovar“).
  2. Predávajúci sa na základe tejto Zmluvy zaväzuje dodať Tovar vrátane všetkých jeho súčastí a ak to je relevantné vo vzťahu k danému Tovaru a vyplýva to z technickej špecifikácie Tovaru podľa Prílohy č. 1 tejto zmluvy, je predávajúci povinný Tovar inštalovať, konfigurovať, zaškoliť potrebný počet zamestnancov Kupujúceho k obsluhe a údržbe (počet zaškolených zamestnancov určí Kupujúci), zabezpečiť všetky akceptačné testy k Tovaru a previesť na Kupujúceho vlastnícke právo k Tovaru.
  3. Predmet zmluvy bude odovzdaný jeho úplným dodaním a prevzatím Kupujúcim.
  4. Predmet zmluvy je splnený zo strany Predávajúceho protokolárnym prevzatím úplného predmetu zmluvy Kupujúcim.
  5. Predávajúci sa zaväzuje dodať Kupujúcemu Tovar riadne a včas a Kupujúci sa zaväzuje za riadne a včas dodaný Tovar zaplatiť Predávajúcemu kúpnu cenu, dohodnutú v tejto Zmluve.

**IV.**

**Práva a povinnosti predávajúceho**

* 1. Predávajúci sa zaväzuje, že o všetkých skutočnostiach, o ktorých sa dozvie pri plnení tejto Zmluvy, zachová mlčanlivosť a získané informácie neposkytne tretím osobám.

4.2 Predávajúci je povinný odovzdať kupujúcemu všetky doklady a informácie, ktoré sa vzťahujú k odovzdaniu Tovaru, a ktoré sú potrebné na jeho bezporuchové užívanie.

4.3 V prípade, ak bude na riadne užívanie Tovaru nevyhnutné akékoľvek právo duševného vlastníctva Predávajúceho alebo tretej osoby, Predávajúci zabezpečí, že Kupujúci nadobudnutím vlastníctva k Tovaru získa aj všetky oprávnenia a licencie na takéto práva a odplata za používanie týchto práv bude zahrnutá v cene Tovaru.

4.4 Predávajúci je povinný uviesť údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia, a uvedené údaje doplniť do Prílohy č. 2 tejto Zmluvy **najneskôr pri podpise tejto zmluvy**. Predávajúci je zároveň povinný do piatich pracovných dní odo dňa uzatvorenia zmluvy s novým subdodávateľom predložiť Kupujúcemu aktualizované znenie Prílohy č. 2 tejto Zmluvy. Predávajúci aj subdodávatelia musia zároveň spĺňať podmienky zákona č. 315/2016 Z.z. o registri partnerov verejného sektora a o zmene a doplnení niektorých zákonov a byť zapísaní v registri partnerov verejného sektora počas trvania tejto zmluvy, ak sa na nich vzťahuje povinnosť zápisu v danom registri. Predávajúci môže navrhnúť dodatok k Zoznamu subdodávateľov alebo vyškrtnutie zo Zoznamu subdodávateľov. Predávajúci predkladá tieto úpravy písomne Kupujúcemu k odsúhlaseniu; osobitné ustanovenia zmluvy nie sú týmto dotknuté. Každá takáto úprava má byť odovzdaná včas tak, aby nezdržovala plnenie zákazky. Úpravy zoznamu subdodávateľov nebudú účinné bez predchádzajúceho písomného odsúhlasenia Kupujúceho. Odsúhlasenie subdodávateľov Kupujúcim žiadnym spôsobom nezbavuje zhotoviteľa záväzkov, povinností a zodpovedností vyplývajúcich zo zmluvy. V prípade, že Predávajúci nevyužije subdodávateľov pri plnení predmetu zákazky, túto skutočnosť preukáže **čestným vyhlásením alebo iným obdobným dokladom**.

4.5 Predávajúci zodpovedá za plnenie Zmluvy o subdodávke subdodávateľom tak, ako keby plnenie realizované na základe takejto Zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe Zmluvy o subdodávke.

4.6 Porušenie povinností Predávajúceho podľa bodov 4.4 a 4.5 tohto článku tejto Zmluvy predstavuje podstatné porušenie tejto Zmluvy.

**V.**

**Práva a povinnosti kupujúceho**

5.1 Kupujúci je povinný Tovar prevziať a prevzatie dodávky potvrdiť. Za deň dodania Tovaru sa považuje deň podpisu preberacieho protokolu o jeho odovzdaní a prevzatí, oprávnenými osobami za Kupujúceho a Predávajúceho.

5.2 Kupujúci môže odmietnuť prevziať dodaný Tovar, ak zistí preukázateľné vady Tovaru alebo jeho nedostatočnú kvalitu. O neprevzatí Tovaru spíšu poverení zástupcovia zmluvných strán protokol, z ktorého bude zrejmý dôvod, pre ktorý Kupujúci odmietol Tovar prevziať, spôsob a termín odstránenia zistenej vady alebo nedostatočnej kvality. V danom prípade je Predávajúci povinný na vlastné náklady dodaný Tovar odviezť z miesta dodania a v súlade s protokolom o neprevzatí Tovaru odstrániť vadu alebo nedostatočnú kvalitu, prípadne dodať nový Tovar.

**VI.**

**Miesto a čas plnenia**

6.1 Predávajúci je povinný dodať Tovar s parametrami a v rozsahu uvedenom v Prílohe č. 1 tejto zmluvy, a to v lehote **4 mesiacov** od nadobudnutia účinnosti tejto Zmluvy.

6.2 Tovar sa považuje za dodaný dňom podpisu preberacieho protokolu oboma zmluvnými stranami.

* 1. Miesto dodania Tovaru je Materiálovotechnologická fakulta Slovenskej technickej univerzity v Bratislave so sídlom v Trnave, Ulica Jána Bottu 2781/25.
  2. Určenie konkrétneho termínu a miesta dodania a inštalácie Tovaru ako aj ostatných s tým súvisiacich služieb definovaných v Prílohe č. 1 zmluvy Kupujúci vykoná e-mailom na e-mailovú adresu Predávajúceho.

**VII.**

**Kúpna cena**

7.1 Kúpna cena za Tovar je stanovená dohodou zmluvných strán v EUR podľa § 3 zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách v znení neskorších predpisov (ďalej len „cena“). Cena je stanovená ako maximálna počas trvania tejto Zmluvy. Cena je uvedená v Prílohe č. 1 k tejto Zmluve, ktorá tvorí jej neoddeliteľnú súčasť.

7.2 Celková kúpna cena za predmet kúpy je:

cena bez DPH: ....................... EUR

sadzba DPH (.... %) a výška DPH: ....................... EUR

cena vrátane DPH/celkom: ....................... EUR.

K príslušnej cene bez DPH bude Predávajúci, ktorý je osobou registrovanou pre daň z pridanej hodnoty, účtovať aj daň z pridanej hodnoty v súlade s príslušnými všeobecne záväznými právnymi predpismi platnými a účinnými v deň vzniku daňovej povinnosti a Kupujúci sa zaväzuje ju uhradiť spolu s cenou. Pre vylúčenie pochybností platí že, pokiaľ Predávajúci v momente uzavretia tejto zmluvy nebol osobou registrovanou pre daň z pridanej hodnoty, nie je oprávnený k príslušnej cene navyše účtovať DPH a cena je v takom prípade považovaná za cenu konečnú vrátane DPH.

7.3 Cena zahŕňa všetky náklady predávajúceho potrebné k dodaniu Tovaru na miesto dodania a všetkých súvisiacich služieb, definovaných v článku III. tejto Zmluvy. V cene sú zahrnuté všetky náklady za dopravu do miesta dodania, balné, clo, kompletnosť dodávky, náklady za Inštaláciu Tovaru v mieste určenia, dopravné náklady k miestu inštalácie a pod. V prípade, ak je Predávajúci zahraničnou osobou, do ceny bez DPH zahrnie všetky poplatky súvisiace s vývozom tovaru zo zahraničia a jeho dovozom do krajiny sídla Kupujúceho, a všetky ostatné nevyhnutné náklady spojené s plnením predmetu zákazky, aj keď nebudú predmetom fakturácie Predávajúceho.

7.4 Fakturácia Tovaru je možná aj po jednotlivých položkách tak ako je definované v Prílohe č. 1 tejto zmluvy.

7.5 Predávajúci podpisom tejto zmluvy vyhlasuje, že kúpna cena podľa bodu 7.2 tohto článku je reálna voči aktuálnym podmienkam trhu. Predávajúci si je vedomý, že predmet zmluvy bude financovaný z nenávratného finančného príspevku (NFP), ktorého podmienky čerpania sú upravené v Zmluve o poskytnutí NFP. Zmluvné strany sa dohodli, že v prípade, ak orgány oprávnené na výkon kontroly / auditu podľa Zmluvy o poskytnutí NFP na základe identifikovaného zistenia, že plnenie alebo jeho časť na základe tejto zmluvy je nehospodárne vo vzťahu k aktuálnym podmienkam trhu, Kupujúcemu odoprú alebo znížia poskytnutie NFP na plnenie z tejto zmluvy, Kupujúci je oprávnený odstúpiť od tejto zmluvy.

7.6 Súčasťou Kúpnej ceny je aj daň z pridanej hodnoty, príslušná spotrebná daň, clo a iné platby vyberané v rámci uplatňovania nesadzobných opatrení, ustanovené osobitnými predpismi.

7.7 DPH bude Predávajúcim účtovaná v aktuálnej sadzbe, podľa všeobecne záväzných právnych predpisov platných v čase fakturácie.

7.8 Zmluvné strany sa dohodli, že v prípade zmeny Kúpnej ceny z dôvodu zvýšenia sadzby DPH, cla alebo inej platby, vyberanej v rámci uplatňovania nesadzobných opatrení ustanovených osobitným predpisom (vzhľadom na ich sadzbu platnú v čase uzatvorenia Zmluvy), kurzovej zmeny, takto vzniknutý rozdiel Kúpnej ceny znáša Predávajúci.

**VIII.**

**Platobné podmienky a fakturácia**

8.1 Nárok na zaplatenie ceny vzniká riadnym dodaním a prevzatím Tovaru. Podkladom k vystaveniu a úhrade faktúry bude protokol o odovzdaní a prevzatí Tovaru, potvrdený oprávnenými zástupcami oboch zmluvných strán. Prevzatie Tovaru je možné aj po jednotlivých položkách, tak ako je definované v Prílohe č. 1 tejto zmluvy.

8.2 Úhrada ceny bude realizovaná formou bezhotovostného platobného styku, bez poskytnutia preddavku. Dohodnutú cenu, podľa článku VII. bod 7.2 tejto Zmluvy, Kupujúci uhradí Predávajúcemu na základe predloženej faktúry s lehotou splatnosti šesťdesiat (60) dní odo dňa jej doručenia Kupujúcemu. Platobná povinnosť Kupujúceho sa považuje za splnenú v deň, keď bude z jeho bankového účtu poukázaná príslušná platba.

8.3 Neoddeliteľnou súčasťou faktúry bude dodací list, preberací protokol a protokol o zaškolení, potvrdený oprávneným zástupcom Predávajúceho a oprávneným zástupcom Kupujúceho, ktorí svojím podpisom potvrdia odovzdanie a prevzatie Tovaru. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Okrem toho musí faktúra obsahovať:

* názov jednotlivých Tovarov, jednotkovú cenu, sumu za jednotlivé druhy Tovaru a sumu spolu, sadzbu DPH a celkovú sumu DPH, celkovú fakturovanú sumu vrátane DPH,
* identifikačné údaje predávajúceho a kupujúceho (IČO, IČ DPH, DIČ),
* číslo zmluvy,
* preberací protokol, na základe ktorého bol daňový doklad vystavený,
* dátum zdaniteľného plnenia,
* dátum splatnosti,
* dátum vyhotovenia
* vrátane označenia čísla zmluvy podľa evidencie kupujúceho, názov projektu „*Vedeckovýskumné centrum excelentnosti SlovakION pre materiálový a interdisciplinárny výskum*“ a kód projektu ITMS 313011W085.

8.4 V prípade, že faktúra nebude obsahovať predpísané náležitosti, Kupujúci má právo vrátiť ju Predávajúcemu na prepracovanie. Predávajúci do prepracovanej faktúry vyznačí novú lehotu splatnosti a doručí do podateľne Kupujúceho. Ak Predávajúci neuvedie vo faktúre ktorýkoľvek požadovaný údaj, je to dôvod na vrátenie faktúry bez jej uhradenia a bez následkov z omeškania. Nová lehota splatnosti začne plynúť až po preukázateľnom doručení novej faktúry do podateľne Kupujúceho. Faktúru je potrebné zaslať doporučenou listovou zásielkou alebo iným obdobne spoľahlivým spôsobom. Pri faktúre, ktorá bola odoslaná ako obyčajná listová zásielka, nie je možné uplatniť si úroky z omeškania za oneskorenú úhradu faktúry.

**IX.**

**Dodacie podmienky**

9.1 Predávajúci sa zaväzuje, že Kupujúcemu dodá Tovar podľa článku II. tejto Zmluvy a v špecifikácii, uvedenej v Prílohe č. 1 k tejto Zmluve, množstve a kvalite, podľa podmienok dohodnutých v tejto Zmluve.

9.2 Predávajúci sa zaväzuje sedem (7) pracovných dní pred doručením Tovaru Kupujúcemu upresniť termín dodávky, t.j. dátum a predpokladaný čas (e-mailom). Kupujúci prevezme Tovar v dohodnutom termíne, na základe preberacieho protokolu, podpísaným oboma zmluvnými stranami.

9.3 Prevzatie a odovzdanie Tovaru sa vykoná v mieste plnenia uvedenom v článku VI. bod 6.3 tejto Zmluvy, určenom podľa bodu 6.4 tohto článku Zmluvy.

9.4 Predávajúci v rámci dodania Tovaru bezplatne Kupujúcemu predvedie funkčnosť všetkých častí Tovaru a vykoná školenie obsluhy v počte zamestnancov definovanom Kupujúcim, v rozsahu minimálne (1) pracovného dňa (8 hodín) a o absolvovaní školenia obsluhy vydá zamestnancom potvrdenie.

9.5 Kupujúci sa zaväzuje pripraviť priestory inštalácie jednotlivých zariadení, podľa podmienok definovaných Predávajúcim najneskôr do 7 dní od nadobudnutia účinnosti tejto Zmluvy.

**X.**

**Záručná doba a zodpovednosť za vady**

10.1 Predávajúci zodpovedá za Vady, ktoré má Tovar alebo jeho časť, v čase jeho odovzdania, Kupujúcemu a za Vady, ktoré na Tovare alebo jeho časti vzniknú počas Záručnej doby. Predávajúci sa zaväzuje poskytnúť záručnú dobu na Tovar v trvaní (24) mesiacov od prevzatia Tovaru.

10.2 Predávajúci sa zaväzuje poskytnúť bezplatný záručný servis na Tovar v trvaní (24) mesiacov od prevzatia Tovaru, so servisným zásahom do (72) hodín od písomného nahlásenia vady. Počas trvania záručnej doby Predávajúci bezplatne odstráni vady Tovaru.

10.3 Predávajúci nezodpovedá za vady Tovaru, ktoré boli spôsobené jeho nesprávnym použitím, neodborným zachádzaním, poškodením, zásahom do zariadenia neautorizovanou osobou a nedodržaním návodu na obsluhu, prípadne jeho násilným poškodením.

10.4 V prípade potreby výmeny súčiastok alebo častí Tovaru, zistenej pri identifikácii vady, sa Predávajúci zaväzuje tieto odstrániť do (30) pracovných dní od písomného nahlásenia vady.

10.5 Oznámenie reklamovaných vád Tovaru (reklamácia) musí byť vykonané písomne u Predávajúceho:

1. v lehote 14 dní od ich zistenia, ak ide o vady existujúce pri odovzdaní Tovaru Kupujúcemu. Zmeškanie lehoty nespôsobuje zánik nároku objednávateľa z vád, alebo akékoľvek sťaženie jeho uplatnenia;
2. kedykoľvek počas záručnej doby, ak ide o vady vzniknuté počas záručnej doby, alebo vady existujúce pri odovzdaní Tovaru Kupujúcemu, o ktorých Predávajúci s prihliadnutím na všetky okolnosti musel v čase odovzdania vedieť alebo vedieť mal.

Ustanovenia § 428 Obchodného zákonníka sa nepoužijú.

**XI.**

**Sankcie**

11.1 Zmluvné strany sa dohodli, že v prípade nedodržania lehoty dodania Tovaru podľa článku VI. Zmluvy, má Kupujúci právo vyžadovať od Predávajúceho zmluvnú pokutu vo výške 0,05 % z ceny Tovaru vrátane DPH, za každý, aj začatý deň omeškania.

11.2 V prípade omeškania Kupujúceho s úhradou faktúry, za riadne a včas dodaný Tovar, má Predávajúci právo požadovať od Kupujúceho úrok z omeškania z dlžnej sumy v zákonom stanovenej výške.

11.3 V prípade omeškania Predávajúceho s výmenou súčiastok alebo častí Tovaru, podľa článku X. bod 10.4 tejto Zmluvy, má Kupujúci právo požadovať od Predávajúceho zmluvnú pokutu vo výške 0,05 % z ceny tovaru vrátane DPH za každý, aj začatý deň omeškania.

11.4 Ustanoveniami o zmluvnej pokute nie je dotknutý prípadný nárok na náhradu škody, ktorá vznikne niektorej zo zmluvných strán porušením dohodnutých zmluvných povinností.

11.5 Zmluvné strany sa dohodli, že svoje pohľadávky voči druhej zmluvnej strane nepostúpia tretej strane bez písomného súhlasu druhej zmluvnej strany, a to pod sankciou zmluvnej pokuty vo výške 25% z hodnoty postúpenej pohľadávky.

11.6 Súhrn všetkých zmluvných pokút, ako aj náhrad škody, v zmysle článku XV. Tejto Zmluvy, bude maximálne do výšky 100% celkovej ceny predmetu Zmluvy, stanovenej v článku VII. bod 7.2. Zmluvy.

**XII.**

**Osobitné dojednania**

12.1 Predávajúci vyhlasuje a zodpovedá za to, že Tovar nie je zaťažený právami tretích osôb.

12.2 Nebezpečenstvo škody na Tovare prechádza z Predávajúceho na Kupujúceho okamihom podpísania príslušného preberacieho protokolu, oboma Zmluvnými stranami, jeho prevzatím.

12.3 Predávajúci sa zaväzuje pri inštalácii dodržiavať predpisy o ochrane pred požiarmi, bezpečnostné a iné príslušné právne predpisy Slovenskej republiky. Predávajúci sa zaväzuje dodržiavať aj príslušné interné normy Kupujúceho, s ktorými ho Kupujúci oboznámi.

**XIII.**

**Oprávnené osoby**

13.1 Zmluvné strany sa dohodli, že na výkon určitých úkonov, súvisiacich s plnením tejto Zmluvy, sú okrem štatutárnych orgánov Zmluvných strán oprávnené tiež tieto Oprávnené osoby.

13.2 Oprávnené osoby za Kupujúceho sú:

13.2.1 .......................................

13.2.2 .......................................

13.3.3 .......................................

13.3 Oprávnenými osobami za Predávajúceho sú:

13.3.1 .......................................

13.3.2 .......................................

13.4 Zmluvné strany sú v prípade potreby oprávnené oznámiť písomnou formou druhej Zmluvnej strane ďalšiu Oprávnenú osobu spolu s kontaktnými údajmi tejto osoby.

13.5 Akékoľvek zmeny týkajúce sa Oprávnených osôb alebo ich kontaktných údajov, sú Zmluvné strany povinné bez zbytočného odkladu oznámiť druhej Zmluvnej strane. V prípade porušenia oznamovacej povinnosti podľa tohto odseku, žiadna zo Zmluvných strán nezodpovedá druhej Zmluvnej strane za škodu, ktorá jej vznikne v dôsledku udelenia alebo prijatia pokynu na činnosť podľa tejto Zmluvy od neoprávnenej osoby.

13.6 Úkony, ktoré sa dotýkajú platnosti, účinnosti a/alebo obsahu tejto Zmluvy, a úkony v súdnom, správnom, rozhodcovskom alebo inom konaní pred orgánmi verejnej moci sú oprávnené vykonávať výlučne štatutárne orgány.

**XIV.**

**Vlastnícke právo**

14.1 Vlastnícke právo k dodanému Tovaru prechádza na Kupujúceho zaplatením kúpnej ceny.

**XV.**

**Náhrada škody**

15.1 V prípade, že Predávajúci poruší svoje povinnosti pri dodávke Tovaru a dôjde k vzniku škody na Tovare – zničením, poškodením alebo znehodnotením, je povinný túto škodu Kupujúcemu uhradiť alebo nahradiť škodu uvedením do predošlého stavu.

15.2 V prípade, že Kupujúci poruší svoje povinnosti, vyplývajúce z tejto Zmluvy, a spôsobí Predávajúcemu škodu, je povinný túto škodu Predávajúcemu uhradiť.

15.3 Nároky zmluvných strán z titulu náhrady škody sa riadia príslušnými ustanoveniami Obchodného zákonníka o náhrade škody.

**XVI.**

**Riešenie sporov**

16.1 Zmluvné strany sa zaväzujú riešiť prípadné spory, vyplývajúce z tejto Zmluvy, prednostne formou dohôd (zmieru), prostredníctvom svojich oprávnených zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd na území Slovenskej republiky.

**XVII.**

**Ukončenie zmluvy**

17.1 Túto Zmluvu možno ukončiť nasledovne:

* písomnou dohodou Zmluvných strán, a to dňom uvedeným v takejto dohode; v dohode o ukončení tejto Zmluvy sa súčasne upravia aj nároky Zmluvných strán, vzniknuté na základe alebo v súvislosti s touto Zmluvou,
* písomným odstúpením od Zmluvy ktoroukoľvek zo Zmluvných strán,
* výpoveďou Zmluvy, v súlade s bodom 17.6 tohto článku,
* v súlade s ustanovením § 19 zákona o verejnom obstarávaní.

17.2 Kupujúci je oprávnený odstúpiť od Zmluvy v prípade, ak:

* proti Predávajúcemu začalo konkurzné konanie alebo reštrukturalizácia,
* Predávajúci vstúpil do likvidácie,
* Predávajúci koná v rozpore s touto Zmluvou a/alebo všeobecne záväznými právnymi predpismi a na písomnú výzvu Kupujúceho toto konanie a jeho následky, v určenej primeranej lehote, neodstráni,
* Predávajúci poruší povinnosti, ktoré pre Predávajúceho vyplývajú z ustanovení Zmluvy, alebo z ustanovení právnych predpisov,
* Predávajúci poruší povinnosti podstatným spôsobom, v súlade s bodom 17.3 tohto článku,
* Ak Predávajúce nebude schopný dodať Tovar v súlade s touto Zmluvou.

17.3 Predávajúci je oprávnený odstúpiť od tejto Zmluvy v prípade, ak Kupujúci poruší Zmluvu podstatným spôsobom. Za podstatné porušenie povinností, vyplývajúcich z tejto Zmluvy na strane Kupujúceho, sa považuje omeškanie Kupujúceho s úhradou faktúry viac ako šesťdesiat (60) dní od jej splatnosti a porušenie povinností Predávajúceho, podľa bodov 4.4 až 4.6 tejto Zmluvy.

17.4 Odstúpenie od Zmluvy musí mať písomnú formu, musí sa v ňom uviesť dôvod odstúpenia a je účinné doručením druhej Zmluvnej strane.

17.5 Zmluvná strana, ktorá odstúpi od tejto Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať, ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď.

17.6 Túto Zmluvu môže každá zo zmluvných strán písomne vypovedať bez udania dôvodu. Výpovedná lehota je tridsať (30) dní a začína plynúť prvým dňom nasledujúceho mesiaca, v ktorom bola písomná výpoveď doručená druhej zmluvnej strane.

**XVIII.**

**Záverečné ustanovenia**

18.1 Zmluvné strany berú na vedomie, že táto Zmluva sa uzatvára na účely implementácie projektu Vedeckovýskumné centrum excelentnosti SlovakION pre materiálový a interdisciplinárny výskum, financovaného z Operačného programu Integrovaná infraštruktúra. Na kontrolu a vládny audit použitia finančných prostriedkov, ukladanie a vymáhanie sankcií za porušenie finančnej disciplíny, sa vzťahuje režim upravený v právnych predpisoch EÚ a SR (najmä zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a o zmene a doplnení niektorých zákonov, zákon č. 523/2004 Z. z. o rozpočtových pravidlách verejnej správy v znení neskorších predpisov, zákon č. 357/2015 Z. z. o finančnej kontrole a audite a o zmene a doplnení niektorých zákonov).

18.2 Zmluvné strany akceptujú skutočnosť, že výdavky vzniknuté na základe verejného obstarávania nemôžu byť Poskytovateľom NFP v rámci implementácie OP Integrovaná infraštruktúra vyplatené skôr, ako budú skontrolované pravidlá/postupy/princípy verejného obstarávania s pozitívnym výsledkom (nebude identifikované porušenie legislatívy SR, EÚ a pod.) Predávajúci je povinný strpieť výkon kontroly / auditu súvisiaceho s plnením predmetu zmluvy kedykoľvek počas platnosti a účinnosti Zmluvy o poskytnutí NFP, a to oprávnenými osobami Poskytovateľa NFP a poskytnúť im všetku potrebnú súčinnosť. Oprávnenými osobami Poskytovateľa NFP sú:

1. Ministerstvo dopravy a výstavby SR a ním poverené osoby (auditné útvary);
2. Ministerstvo školstva, vedy, výskumu a športu SR a ním poverené osoby (auditné útvary);
3. Najvyšší kontrolný úrad SR, Úrad vládneho auditu, Certifikačný orgán a ním poverené osoby;
4. Orgán auditu, jeho spolupracujúce orgány a osoby poverené na výkon kontroly/auditu;
5. Splnomocnení zástupcovia Európskej komisie a Európskeho dvora audítorov;
6. Orgán zabezpečujúci ochranu finančných záujmov EÚ;
7. Osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.

18.3 Predávajúci je povinný:

* dodať predmet zmluvy Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne,
* pred odovzdaním predmetov zmluvy zabezpečiť vykonanie predpredajného servisu, zabezpečiť ich inštaláciu, inštruktáž obsluhy a predviesť funkčnosť.

18.4 Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť po splnení nasledovných odkladacích podmienok: a) po schválení pravidiel, postupov a princípov verejného obstarávania poskytovateľom NFP; b) po zverejnení zmluvy, a teda dňom nasledujúcim po dni jej zverejnenia v súlade s ustanovením § 47a ods. 1 zákona č. 40/1964 Z.z. Občianskeho zákonníka. Zmluvu zverejní Kupujúci.

18.5 Vzájomné vzťahy zmluvných strán, vyplývajúce z tejto Zmluvy, sa riadia právnym poriadkom Slovenskej republiky. Právne vzťahy touto zmluvou neupravené sa riadia príslušnými ustanoveniami Obchodného zákonníka a ostatnými súvisiacimi právnymi predpismi, platnými na území Slovenskej republiky.

18.6 Zmluvu je možné meniť a dopĺňať iba písomnými očíslovanými dodatkami, podpísanými oprávnenými zástupcami oboch zmluvných strán. Dodatky budú tvoriť neoddeliteľnú súčasť Zmluvy.

18.7 Podmienky tejto Zmluvy, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia.

18.8 Zmluvné strany sa zaväzujú, že v prípade akejkoľvek zmeny identifikačných údajov, budú o tejto zmene druhú zmluvnú stranu bezodkladne písomne informovať. Ak zmluvné strany nesplnia svoju oznamovaciu povinnosť, má sa za to, že platia posledné známe identifikačné údaje.

18.09 Zmluvné strany týmto vyhlasujú, že si zmluvu riadne prečítali, jej obsahu porozumeli a táto zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú.

18.10 Zmluva je vyhotovená v šiestich (6) rovnopisoch, v slovenskom jazyku, s platnosťou originálu, z ktorých štyri (4) rovnopisy obdrží Kupujúci a Predávajúci obdrží dva (2) rovnopisy.

18.11 Neoddeliteľnou súčasťou tejto zmluvy je:

Príloha č. 1: Špecifikácia s cenovou kalkuláciou

Príloha č. 2: Zoznam subdodávateľov

Príloha č. 3: Inštalačné podmienky Predávajúceho

Za Predávajúceho: Za Kupujúceho:

V .........................,dňa …..................... V Bratislave, dňa ….................

Príloha č. 1: Špecifikácia s cenovou kalkuláciou (osobitná príloha v xls. formáte)

# Príloha č. 2 zmluvy:

# Zoznam subdodávateľov

(čestné vyhlásenie k subdodávkam)

Uchádzač:..........................................................., so sídlom ...........................................................,

IČO: .................. týmto vyhlasujem, že v nadlimitnej zákazke **„Zariadenia a služby pre výskumný projekt\_ Laboratórium EEG“:**

* **nebudem využívať subdodávky a celé plnenie zabezpečím sám** (tým nie je vylúčená neskoršia možnosť zmeny, avšak za splnenia pravidiel zmenu subdodávateľov počas plnenia zmluvy, ktoré sú uvedené v súťažných podkladov);
* **budem využívať subdodávky a na tento účel uvádzam** údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia nasledovne**:**

1. údaje o všetkých známych subdodávateľoch:
2. údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia:

V ........................, dňa............................

...................................................................................

meno, priezvisko a podpis oprávneného zástupcu uchádzača

Príloha č. 3: Inštalačné podmienky Predávajúceho (predloží iba úspešný uchádzač, ak sú relevantné)